অনুষ্ঠানটি অস্ট্রেলিয়াজুড়ে সরাসরি সম্প্রচারিত হয়েছে। ভিক্টোরিয়া থেকে ভ্রমণ করে ক্যানবেরার পার্লামেন্ট ভবন পর্যন্ত যারা আসতে পারেননি এবং সেখানকার অসুস্থ ও বৃদ্ধদের কথা মাথায় রেখে শহরটির চারটি এলাকায় অনুষ্ঠান দেখানোর আয়োজন করা হয়েছিল। নিউ সাউথ ওয়েলসের সিডনি অপেরা হাউসেও সম্প্রচারিত হয়েছে অনুষ্ঠানটি। স্কট মরিসন বলেন, ‘স্কুল, গির্জা, শিশু সংঘ, স্কাউট, এতিম, ভরণ-পোষণ কেন্দ্র, স্পোর্টিং ক্লাব, গ্রুপ হোমস, দাতব্য সংস্থা ও পারিবারিক বাসাগুলোতে পদ্ধতিগত যৌন নিপীড়নজনিত অপরাধের ঘটনা সংঘটিত হয়েছে। অপরাধীরা যেখানেই ভাবে যে তারা পার পেয়ে যেতে পারবে এবং এসব প্রতিষ্ঠানের অভ্যন্তরীণ ব্যবস্থাগুলো যদি এর অনুকুল হয় ও ধোঁকা দেওয়া যায়, তখন এ ধরনের যেকোনও জায়গায় নিপীড়ন হতে পারে। দিনের পর দিন, সপ্তাহের পর সপ্তাহ, মাসের পর মাস, দশকের পর দশক এ নির্মম যন্ত্রণা মানুষকে সহ্য করতে হয়েছে।’